open-index/open-wikipedia-markdown huggingface dataset:
Барги ғор

**Ғор, Барги ғор**  (форсӣ: **غار**) рустании ҳамешасабзест, ки барги онро барои хуштаъму хушбӯй кардани таом истифода мекунанд: барги ғор.
***Барги ғор** – ин барги хушконидашудаи дарахт ё буттаи ҳамешасабзи ғор буда, дар соҳили баҳри Миёназамин, баҳри Сиёҳи Кавказ ва соҳили ҷанубии Қрим мерӯяд. Дар аксари вақт баландии  дарахти ғор ба 18 метр расида, синну соли он аз 400 сол болотар мешавад. Баландии дарахти ғор, ки баргҳои онро дар хӯрокпазӣ истифода мебаранд, 3 метр мебошад. Оё шумо медонед, ки дар замонҳои қадим барги ғорро дар об ҷӯшонида, бо он об дастонро пеш аз истеъмоли таом мешустанд. Барги ғорро  болои дари даромад меовехтанд, бо умеди он, ки ба он хонадон таъсири чашми бад нарасад. Танҳо дар асри якуми мелодӣ барги ғорро ба хӯрок ҳамроҳ мекардагӣ шуданд. Дар замони мо ҳам барги ғорро ҳангоми хӯрокпазӣ васеъ истифода мебаранд. Дар таббоҳӣ махсусан баргҳои сабзи хушбӯй ва талхмаззаи он пурқимматанд.
***Чӣ тарз бояд барги ғорро интихоб кард?**
:Ҳангоми харидорӣ намудан ба қуттии барги ғор аҳамият диҳед. Дар он бояд муҳлати нигоҳдории  барги ғор муайян карда шуда бошад. Агар барги ғор куҳна шуда бошад, хӯрокатон маззаи талхро мегирад;
:Мувофиқи талаботи стандарт дар қуттии барги ғор на бештар аз 6% шохчаҳо, то 3% баргҳои зардчатоб шуданаш мумкин аст;
:Дарозии барги ғор 5-6 см буда, васеъгиаш 2-3 см бояд ташкил диҳад.
Агар шумо барги ғорро дуруст интихоб намоед, таоматон дорои таъму бӯйи хуш мегардад. Онро ба шӯрбо, карамшӯрбо, таомҳои аз гӯшти гову гӯсфанд дампазшуда, ба моҳии қимма ва ғайра андозед, хато намекунед. Одатан, барги ғорро ба таомҳои якум 5 дақиқа пеш аз пухтан, ба таомҳои дуюм 10 дақиқа пеш аз тайёр шудан меандозанд; дар ҳолати барвақттар андохтан таъми хӯрок талх мегардад. Дар хотир доред, ки танҳо ба таомҳои аз парандаҳо тайёр карда шуда, барги ғорро ҳамроҳ намекунанд. Барги ғорро, албатта дар зарфи сарпӯшдор ва ҷойи хушк нигоҳ  доред, то ки он намиро ба худ нагирифта, бӯйи худро гум накунад. Барги ғорро барои табобати бемориҳои ревматизм, асаб, дарди буғумҳо низ васеъ истифода мебаранд.

## Эзоҳ
Ким Бейсингер

[thumb|left|180px|[Алек Болдуин и Бейсингер соли 1994]]
**Кими́ла Энн** (**Ким**) **Бе́йсингер**  (*Бэйсинджер, Бэйсингер, Бэсинджер* )   (,   (8 декабр, 1953 Атенс (Ҷорҷия) ,   ИМА — ) ҳунарпешаи аҳли ИМА аст. Барандаи ҷойизаи Оскар ва “Глобуси тиллоӣ” (1997). Солҳои 1993-2004 бо ҳунарпешаи синамо Алек Болдуин издивоҷ дошт. 

## Эзоҳ

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешаҳои синамои ИМА
Гурӯҳ:Ҳунарпешагони Иёлоти Муттаҳидаи Амрико‎
Гурӯҳ:Барандагони ҷоизаи Оскар
Гурӯҳ:Барандагони ҷоизаи «Глобуси тиллоӣ»
Ҷорҷ Клуни

** Ҷорҷ Тимоти Клуни **  ( (6 май, 1961 Кентукки,   ИМА) — ҳунарпеша, коргардон ва продюссери синамои ИМА аст. Дорандаи ҷойизаи Оскар (2006, 2013) ва “Глобуси тилоӣ” (2001, 2003, 2011). 
 

## Сарчашма

Гурӯҳ:Ҳунарпешаҳо аз рӯи алифбо
Гурӯҳ:Коргардонҳо аз рӯи алифбо
Гурӯҳ:Ҳунарпешаҳои синамои ИМА
Гурӯҳ:Ҳунарпешагони Иёлоти Муттаҳидаи Амрико‎
Гурӯҳ:Коргардонҳои синамои ИМА
Гурӯҳ:Кинопродюсерҳои ИМА
Гурӯҳ:Барандагони ҷоизаи Оскар
Гурӯҳ:Барандаи ҷоизаи «Глобуси тилоӣ»
Аленино (ноҳияи Киржач)

**Аленино** () — деҳа, яке аз маҳаллаҳои аҳолинишини Федератсияи Русия мебошад.

Деҳа, дар ҳайати ноҳияи Киржач, ки дар вилояти Владимир қарор дорад, дохил мешавад.

## Эзоҳ

## Сарчашма
*geonames.org

Гурӯҳ:Маҳалҳои аҳолинишин аз рӯи алифбо
Гурӯҳ:Маҳаллаҳои аҳолинишини ноҳияи Киржач
Зардчӯба

**Зардчӯба**, **зарчӯба**, **ҷадвор** () — як навъ гиёҳи бисёрсола аз ҷинси зардчӯбаи (*Curcuma*) оилаи занҷабилиҳо (*Zingiberaceae*).

## Тавсифоти гиёҳшиносӣ

Рустании бисёрсола, барги калони нештаршакл ё дарозрӯя дорад.

## Густариш
Дар Осиёи тропикӣ, Африқо ва шимоли Австралия паҳн гаштааст.

## Корбурд
Аксари навъҳои зардчӯбаро чун рустаниҳои ғизоӣ ва доруӣ парвариш карда, аз решаи хушбӯи онҳо хуришҳо тайёр мекунанд. Моддаи зарди аз он ҳосилшударо барои ранг кардани абрешим, мӯина, пахта, равған, панир ва ғайра истифода мебаранд. Зардчӯбаро аз сабаби таъму бӯи хуш доштанаш ба таом меандозанд, дар тиббу атторӣ истифода мебаранд.

## Хосияти шифоӣ
Ба ақидаи табибони халқӣ зардчӯбаро андак бирён карда нимгарм бихоянд, дарди дандонро таскин медиҳад. Агар онро чун гард маҳин ос карда, монанди сурма ба чашм кашанд, гули тунуки онро, ки пайдо шуда бошад, дафъ мекунад, чашмро қавӣ мегардонад. Оби онро дар офтоб қиём кунанд (яъне ғафс гардонанд) онро усораи зардчӯба меноманд. Усораи онро ба чашм кашанд, рӯшноии чашмро меафзояд, гули дар он афтодаро бартараф мекунад. Кӯфтаи зардчӯбаро бипошанд, решҳоро хушк ва дарду варами онҳоро дафъ менамояд. Агар зардчӯбаро дар оташ тафсонида, бо он гармбандӣ кунанд, дардҳои гуногунро сокин мекунад, варами ҷои хун гирифтаро таҳлил медиҳад. Оби гули онро бимоланд, доғи кунҷидак ва доғи сафеди пӯстро дафъ мекунад. Зардчӯбаро ба дарун бо камоли эҳтиёт ва дар ҳадди меъёр истеъмол бояд кард, зеро барои дил хело зарарнок аст.

## Эзоҳ

Гурӯҳ:Гиёҳҳои доруӣ
Гурӯҳ:Занҷабилиҳо
Марҷумак

**Марҷумак** () — навъе ғалла аз ҷинси лӯбиё, адас.

Дар таркиби дони марҷумак (марҷу) қанд, равғанҳои гуногун, сафедаҳо, крахмал, витаминҳо, кислотаҳои органикии лимӯ, себ, рабо, ҳамчунин намакҳои минералӣ мавҷуданд, ки барои барқарор намудани қобилияти кори инсон аҳамияти калон доранд. Аз орди марҷумак (марҷу) шоколад, чалпакҳои гуногун ва кулчаҳои қандин тайёр мекунанд. Марҷумак барои истеҳсоли асал низ василаи беҳтарин мебошад. Аз як гектари кишти он 80 — 100 кг асал гирифтан мумкин аст. Пас аз тоза карданаш, партови марҷумакро чун хӯроки пурқимати парандагон, бахусус чӯҷа, мурғ, мурғобӣ ва мурғи марҷон метавон истифода кард. Ба сабаби аз витамини Р (рутин) саршор буданаш, он рагҳои хунгузарро тақвият дода, касалиҳои қанд, диққи нафас ва бемориҳоеро, ки бар асари нурҳои ренгенӣ ва дигар нурҳо ба вуҷуд меоянд, даво мебахшад. Дар шароити иқлими Тоҷикистон марҷумак дар як мавсим ду бор ҳосил медиҳад. Агар онро пас аз ҷамъоварии ҳосили гандуми тирамоҳӣ коранд, боз ҳам беҳтар аст. Барои ба кишт омода кардан, тухмии онро аввал дар об меандозанд. Донҳои пучро, ки рӯйи об мебароянд, як тараф кашида, донҳои пурмағзро дар даруни об мемонанд. Дар киштбоб намудани тухмӣ ба муддати 2 шабонарӯз офтоб додани он аҳамияти калон дорад, зеро ин амал нешзании майсаро якчанд маротиба метезонад. Марҷумак зироати намталаб аст, бинобар ин, пеш аз кишти он сатҳи заминро пурра ҳамвор кардан лозим аст. Чуқурии шудгори замин бояд 27-30 см бошад. Агар намии замин 40 дарсад бошад, кишт комилан бомуваффақият анҷом меёбад. Киштбоб шудани заминро чунин муайян мекунанд: Як мушт хокро фишурда, аз баландии як метр ба замин мепартоянд. Агар хок пош нахӯрад, пас нами замин зиёд буда, вақти шудгораш ҳоло нарасидааст; агар хок ба замин расида пош хӯрад, замин ба кишт омодааст. Барои ба даст овардани ҳосили фаровони марҷумак ин панҷ усулро ҳатман бояд ба кор бурд: мола кашидани шудгор, коркарди байниқатории киштзор, хишова, озуқадиҳии хок ва озуқадиҳии иловагӣ, гардолудкунӣ тавассути занбӯри асал (дар ҳар гектар шинондани 2-3 қуттӣ) ва гардолудкунии сунъӣ. Агар занбӯри асал набошад, гардолудкунии сунъиро ба ин тариқ ташкил мекунанд: канаберо, ки ба он латта баста шудааст, дар сатҳи ниҳол маҳкам мекунанд ва пагоҳии барвақт онро ҷунбонда, гардашро меафшонанд. Вақте 2-3 қисми хӯшаҳои марҷумак ранги хокистарӣ мегиранд, онро дарав кардан лозим аст. Набояд интизор шуд, ки хӯшаҳои дигар пухта расанд. Чанд муддат хӯшаҳоро намебанданд, вақте ки хушк шуд, ҳарчи зудтар дарза мебанданд ва дар хирмангоҳ кӯфта, тоза карда, мехушконанд. Барои беосеб мондани ҳосил, марҷумак дар анбор бояд бо оксиген таъмин бошад. Агар ба он ба миқдори ночизе гармӣ расад, барои хӯрдан нобоб мегардад. Барои тоза кардани дони марҷумак аз пӯчоқ механизми махсуси муосир ихтироъ карда шудааст, ки он кори деҳқононро бағоят сабук мекунад.

## Пайвандҳо


Гурӯҳ:Ғизоҳо
Наск

**Наск** () — рустаниест маъмул. Пояаш рост ё каме хам, баландиаш 20 – 55 см.

## Тавсифоти биологӣ
Баргаш майдаи мӯякдор, гулаш хурд, сафед, гулобӣ ва бунафши кабудча. Наск худ аз худ ва ба воситаи ҳашарот гардолуд мешавад. Ғилофакаш кӯтоҳи ромбшакл, ду-се (баъзан як) дон дорад. Донаш мудаввари барҷаста, андоза ва рангаш дар навъҳои гуногун ҳар хел мешавад. Аз рӯи ҳаҷми донаш наскро ба калондона (5,5 – 9 мм) ва майдадона (2 – 5,5 мм) тақсим мекунанд. Дони расидаи хушки наск аз 23 то 32% сафеда, то 60% оҳар, то 2,5% равған, аз 2,5 то 5% клечатка, витамини В1 ва В2 дорад.

## Хосияти ғизоӣ
Наск барои аксар мардуми Осиё манбаи асосии ғизои сафедадор аст. Ғизонокии наск баробари нон ва ҳатто гӯшт мебошад.

## Хосияти шифоӣ
Наскро аз қадимулайём чун рустании шифобахш мешиносанд ва истифода мебаранд. Сафедаи дони он аз сафедаи таркиби гӯшт бештар аст. Ғайр аз ин дар таркиби наск ба миқдори зиёд карбогидратҳо, намакҳои минералӣ, клетчатка вуҷуд доранд. Табибони Руми Бостон наскро барои муолиҷаи бемориҳои меъда ва асаб кор мефармуданд. Бо ҷӯшоби рақиқи он қабзияти шикамро табобат мекарданд; ҷӯшоби ғафси он давои дарунбанд маҳсуб мешуд. Бо ҷӯшоби наск ҳамчунин бемории санги гурда ва амрози ҷигарро даво мебахшиданд. 
Бино ба гуфтаи табибони халқӣ наск хусусияти поксозӣ дорад; боднок, дерҳазм аст, фишори баланди хунро паст мегардонад, боиси дидани хобҳои мушавваш мешавад. Наскро дар об ҷӯшонда бо он ғарғара кунанд, пухтани даҳон ва дарди гулӯро шифо мебахшад. Истеъмоли наск барои бемориҳои узвҳои сина, шуш, сурфа ва дарди аъзои қафаси сина даво аст. Наск – ро кӯфта бо оби карам хамир карда гузошта банданд, варами пистонро мегардонад, шири дар он шахшударо таҳлил медиҳад; агар онро бо асал хамир карда гузошта банданд, захмҳои чуқур ва фурӯрафтаро шифо мебахшад. Истеъмоли наск ба ашхоси гирифтори амрози меъда, қулинҷ, бавосир ва душвор пешобкунанда ҷоиз нест.

## Эзоҳ

## Адабиёт
* Леонтев В.М., Чечевина, Л., 1966; 
* Қосимов Ҷ.Қ. (ва диг.), Зироатҳои Тоҷикистон, Д., 1975; 
* Зоҳидов Ҳ., Канзи шифо, Д., 1998.

Гурӯҳ:Гиёҳони хӯрокӣ
Кох

**Кох** ( < ) — сохтмони бузурге, ки утоқҳои бисёр, фазои кофӣ ва зоҳире бошукӯҳ дорад, бавижа а) ҷои иқомати шоҳ ё раисҷумҳур; қаср; б) сохтмони давлатӣ ё ҳамагонии бузург; Кохи додгустарӣ; Кохи Миллат.
## Эзоҳ
 

Гурӯҳ:Сохтумон
Ҷосусон

**Ҷосусон** — амалҳои ҷосусӣ дар ҷамъ овардани маълумот ё кӯшиши маълумот ҷамъ овардан дар қаламрави таҳти назорати ҷониби мухолиф буда ё истилогардида ифода мегардад, ба истисное, ки дар вақти иҷрои ин амалҳо либоси расмии нерӯҳои мусаллаҳи худро напӯшида бошанд, ё агар ба роҳи фиреб амал накунанд ё қасдан бо усулҳои махфӣ истифода набаранд. Ба ҷосусҳо вазъи ҳуқуқии асири ҳарбӣ паҳн намегардад.
## Нигаред низ
* Агент
## Эзоҳ
 

Гурӯҳ:Мафҳумҳои ҳуқуқ
Иттиҳодияи иқтисодии Аврупо

**Иттиҳодияи иқтисодии Аврупо** () — гурӯҳи муттаҳидаи кишварҳо, ки аз 12 давлати Аврупои Ғарбӣ иборат мебошанд ва дар асоси шартномаи Рум аз соли 1957 таъсис ёфтааст. Ба Ҷомеаи иқтисодии Аврупо (ҶИА) — Белгия, Британияи Кабир, Юнон, Дания, Ирландия, Испания, Италия, Люксембург, Нидерланд, Португалия, Фаронса ва Олмон шомил буданд. Дар доираи ҶИА Иттифоқи ягонаи гумрук созмон дода шуда буд; боҷҳои гумрукӣ барҳам дода шуданд, тарифи ягонаи гумрук дар муносибат бо кишвари саввум ҷорӣ шуд, маҳдудиятҳои микдорӣ дар тиҷорати мутақобила бекор шуда, инчунин созмон додани бозори ягонаи дохилӣ ба итмом расонида шуда буд. Бо сабаби дохилшавӣ ба Иттиҳоди Аврупо соли 1993 ҶИА ҳамчун гурӯҳи мустақил аз фаъолият бозмонд.

## Нигаред
* Феҳристи кишварҳои узви Иттиҳоди Аврупо аз рӯи аҳолӣ 
* Аҳдномаи Маастрихт
* Кишварҳои узви Иттиҳоди Аврупо
* Бозори ягонаи Иттиҳоди Аврупо

## Эзоҳ

Гурӯҳ:Аврупо
Гурӯҳ:Таърихи Иттиҳодияи Аврупо
Ҷамъияти хоҷагии вобаста

**Ҷамъияти хоҷагии вобаста** — агар ҷамъият (бартаридошта, иштироккунанда) бештар аз 20 фоизи саҳмияҳои сармояи оинномавии Ҷамъияти дорои масъулияти маҳдудро дошта бошад, ҷамъияти хоҷагидории вобаста эъти-
роф мешавад (м.117 КГ).
## Нигаред низ
* Ҷамъияти дорои масъулияти маҳдуд
## Эзоҳ
 

Гурӯҳ:Мафҳумҳои иқтисодӣ‎
Гурӯҳ:Намудҳои ташкилотҳо
Ангина

**Анги́на** (аз  — «буғӣ мекунам»), **гулӯдард**, **заҳрбод**, **тонзиллити шадид** (аз ) — бемории сироятӣ, ки чун илтиҳоби бодомакҳои ком зоҳир мешавад.

## Таснифот
Ангина намудҳои зеринро дорад:

* катаралӣ;
* фоликулярӣ;
* лакунарӣ;
* фибринозӣ;
* герпетикӣ;
* флегмонозӣ;
* захмӣ-некротикӣ;
* намудҳои омехта.

## Сабабҳо
Ангинаро асосан стрептококкҳое ба вуҷуд меоваранд, ки ба гулӯ аз ашёи рӯзгор (мас., косаву табақи шахси бемор) ворид мешаванд. Гоҳо микробҳои дар гулӯ мавҷудбуда, ки одатан ангинаро намеангезанд, зери таъсири шароити номусоид (мас., хунукӣ ё ногаҳон тағйир ёфтани ҳарорати муҳит) фаъол мегарданд. Баъзе одамон, агар яхмос хӯранд, пояшонро тар ё оббозӣ кунанд, дарҳол ба ангина гирифтор мешаванд. Моддаҳои гуногуни муассир (дуд, чанг, шароб ва ғайра), ҳамчунин мавҷудияти аденоид ё дигар иллатҳои пешгоҳи ком, ки боиси иллати роҳи нафаси бинӣ мегарданд, ба пайдоиши ангина мусоидат мекунанд. Газаки бинӣ ва ҷавфи он (мас., Гайморит), инчунин илтиҳоби ҷавфи даҳон (дандонҳои пӯсида) боиси зуд-зуд хурӯҷ кардани ангина мегарданд.

## Нишонаҳо
Ҳангоми ангина гулӯ танг ва хушк шуда месӯзад, вақти фурӯ бурдани туф ё хӯрок дард мекунад, бемор бемадор, cap вазнин ва таб пайдо мешавад. Ангина 7-8 рӯз давом карда, бо шифоёбии бемор анҷом меёбад. Агар бемор ба духтур дер муроҷиат кунад, маслиҳати ӯро ба ҷо наорад ё бо худмуолиҷа машғул шавад, мумкин аст оқибати ангина нохуш гардад. Римхонаи атрофи бодомак (думбали назди бодомак) аз ҷумлаи анҷоми бади ангина аст. Он баъд аз 2 — 3 рӯзи нест шудани зуҳуроти беморӣ пайдо мешавад. Таби бемор якбора баланд (39 — 400С) шуда, гулӯ сахт дард мекунад; бемор обу хӯрок хӯрда наметавонад, даҳонро бо душворӣ мекушояд. Дар аснои тӯл кашидани беморӣ римхонаи назди бодомак васеъ ва гулӯ танг мешавад, нафаскашӣ қатъ мегардад. Хӯроки бемор бояд гуногун ва серғизо бошад. Истеъмоли хӯроки тунду тез, гарму дурушт манъ аст.

## Муолиҷа
Ангина бемории сироятӣ аст, бинобар ин бемор бояд косаву табақ ва сачоқи алоҳида дошта бошад. Шахсе, ки ба бемор нигоҳубин мекунад, бояд дасташро зуд-зуд шуста, онро бо атр, спирт ва ғ. тоза кунад. Косаву табақи беморро 10 — 15 дақ. ҷӯшонда, сарулибоси ӯро алоҳида шустан лозим аст. Ангина дар аксар одамон дар давоми чанд сол гоҳ-гоҳ такрор мешавад. Дар баъзе мавридҳо таъсири иллати бодомакҳо боқӣ монда, газаки шадид ба газаки музмин мубаддал мегардад (ниг. Тонзиллит).

## Пешгирӣ
Беҳдошти муҳит, хусусан дар шароити истеҳсолот бартараф кардани чангу ғубор, дуд, таҳти назорати духтур гирифтани ашхосе, ки зуд-зуд гирифтори ангина мешаванд, роҳҳои асосии пешгирии беморианд. Майнӯшӣ ва тамокукашӣ низ ба пайдоиши ангина мусоидат мекунанд. На фақат таъсири никотин, балки таъсири ҳарор. дуд ва маҳсули тақтири хушки тамоку низ боиси илтиҳоби пардаи луобии гулӯ мегарданд. Тамокукашӣ хусусан ҳангоми беморӣ зарар дорад (аксар вақт боиси якбора бад шудани аҳволи бемор мегардад).

## Эзоҳ

## Адабиёт
* Самарина В. Н., Сорокина О. ангина, Детские инфекционные болезни, М., 2000;
* Учайкин В. Ф., Руководство по инфекционным болезням детей, М., 2001;
* Педиатрия, М., 2006.

## Сарчашма
* 

Гурӯҳ:Бемориҳои гулӯ
Гурӯҳ:Бемориҳои сироятӣ
Ҷанги ҳавоӣ

**Ҷанги ҳавоӣ** — дар ҳуқуқи байналмилалӣ бурдани амалиётҳои ҳарбии тарафҳои даргир дар фазои ҳавой бо ёрии ҳама гуна воситаҳои (аппаратҳои) парвозкунанда фаҳмида мешавад. Дар ҷанги ҳавой ҳама гуна қонун ва одатҳои ҷанг паҳн мегардад.
## Нигаред низ
* Ҷанг
## Эзоҳ
 

Гурӯҳ:Ҷанг
Гурӯҳ:Мафҳумҳои ҳуқуқ
Ҷинояткорӣ

**Ҷинояткорӣ**  — ҳолати иҷтимоӣ ва ҳуқуқию ҷнноии таърихан тағӣирёбанда дар ҷамъият буда, маҷмӯи ҳамаи ҷиноятҳои дар ҳудуд ва вақти муайян содиршударо ташкил мекунад. Вай ҳамчун ҳолати иҷтимоӣ дорои нишонаҳои сифатӣ ва шуморавӣ, яъне сатҳ (дараҷа), сохт (таркиб) ва ҷараёни инкишоф (динамика) мебошад.
## Нигаред низ
* Ҷиноят
* Ҷинояткории муташаккилона
* Ҷинояткории касбӣ
## Эзоҳ
 

Гурӯҳ:Мафҳумҳои ҳуқуқ
Ҷараёни инкишофи ҷинояткорӣ

**Ҷараёни инкишофи ҷинояткорӣ**  — нишондоди микдорию сифатии ҷинояткорӣ буда, самти ҳаракати ҷинояткорӣ, яъне тагйирёбии онро дар вақти муайян нишон  медиҳад. Ба тағйирёбии сифат ва миқдори ҷинояткорӣ сабаб ва шароитҳои он, сохти демографии аҳолӣ ва дигар ҳолатҳо, инчунин тагйирёбии
қонунгузории ҷиноятй, ки шумораи кирдорҳои зиддиҳуқуқии ҷиноӣ, ҷазо, таснифи ҷиноятро кам ё зиёд ва дигаргун месозад, таъсир мерасонанд.
Динамикаи ҷинояткориро аз рӯи тағйирёбии он нисбати соли муайян, ё ин ки ҳарсола нисбат ба соли гузашта бо ифодаи фоиз нишон медиҳанд. Паст ва ё болоравии онро инчунин ба тариқи нақша низ нишон додан мумкин аст.
## Нигаред низ
* Қонун (дар ҳуқуқ)
* Ҷинояткорӣ
## Эзоҳ
 

Гурӯҳ:Мафҳумҳои ҳуқуқ
Ҷараёни қонунгузорӣ

**Ҷараёни  қонунгузорӣ** — тарзи қатъиян танзимёфтаи қабули қонун, аз пешниҳоди лоиҳаи қонун ба парлумон огоз сфта, бо интишори қонуни қабулшуда ва ба амал даромадани он анҷом меёбад. Танзими батафсили ҳамаи давраҳои ин ҷараён шарти ҳатмии интишори қонунҳо аст, ки бо мазмун ва мувофиқи техникаи ҳуқуқии мавҷуда ба талаботи ҷиддӣ ҷавобгӯ мебошад. Аз ҷараёни қонунгузорӣ фаъолияти қонунтайёркунй - тайёр кардани лоиҳаи қонунҳо ва ба парлумон пешниҳод кардани онро фарқ кунонидан лозим аст.

Ҷараёни қонунгузорӣ дар парлумон аз чанд давра иборат аст. Дар ҷаласаи палатаҳо ҳаллу фасл гардидани лоиҳаи қонун қироат ном дорад. Дар кумитаҳои парлумонй дида баромадани он қироати кумитавӣ ном дорад. Дар ҳар як мамлакат ҷараённ қонунгузорӣ хосиятҳои худро дорад, вале сарфи назар аз ин дарёфт кардани нақшаи умумии онҳо мумкин аст. Давраи якум аз пешииҳоди лонҳаи қонун ба палата иборат буда, ба ин субъектони ташаббусн қонунгузорӣ ваколатдоранд.

Дар баъзе мамлакатҳои сохти парлумони дупалатагӣ лоиҳаи қонунро ба ҳар як палата пешниҳод кардан мумкин аст (масалан, Италия, Франсия), дар дигарҳо фақат ба палатаи поёнй (ИМА, Нидерланд). Ин давра хислати расмӣ дорад ва он дар қабули лоиҳаи қонун ва супурдани он ба кумитаи дахлдори парлумонӣ ифода меёбад. Баъди давраи омӯзиши лоиҳаи қонун дар кумита, он бо хулосаи кумита ба палата барои моҳиятан муҳокима кардан (тарҳи қонуни оянда, ҳолатҳои асосии он) - ба қироати якум пешниҳод мегардад. Баъди муҳокима (агар лоиҳаи қонун қабул нагардад) ба кумита барои ба эътибор гирифтани натиҷаи муҳокима дар палата ва таклифҳои вакилон бозгардонда мешавад. Пас, қироати дуюм огоз меёбад, ки дар он тағйироту иловаҳо ба матни лоиҳаи қонун мушаххас муҳокима мегарданд. Қироати дуюм беиггар бо гузаронидани овоздиҳӣ аз рӯи тамоми лоиҳаи қонун анҷом меёбад. Мумкин барои қатъиян равшан сохтани матни лоиҳаи қонунҳои калону мураккаб ё хеле муҳим қироати сеюму чорум ҳам зарур гардад. Тарзи махсуси гузориши лоиҳаи қонуни молиявӣ мавҷуд аст. Дар  парлумони дупалатагӣ одатан қонуни дар як палата қабулшуда, барои ҳаллу фасли мухтасар ба палатаи дигар пешниҳод мегардад.

Ҷараёни қонунгузорӣ дар Маҷлиси Олии ҶТ дар моддаҳои 59-62 Конститутсия, Қонуни конститутсионӣ «Дар бораи Маҷлиси Олии Ҷумҳурии Тоҷикистон», Дастури Маҷлиси намояндагон, Дастури Маҷлиси миллӣ ва баъзе санадҳои дигар батафсил танзим ёфтаанд.
## Нигаред низ
* Қонун (дар ҳуқуқ)
## Эзоҳ
 

Гурӯҳ:Мафҳумҳои ҳуқуқ
Бобуна

**Бобуна** () — гиёҳест яксола, пояаш рости сершохча, баландиаш 30 см, баргаш паршакл, гулаш хурди забонақшакли сафеду зард.

Гулбуттаи сафедаш меваи сертухм мебандад. Гули бобуна дар саросари Тоҷикистон ва бештар дар минтақаҳои Кӯлоб, Қурғонтеппа, Зарафшон, Рашт, Дарвоз, Ҳисор — дар алафзори паст, қад — қади роҳҳо, доманаи кӯҳҳои сералаф, дарахтзор ва назди иқоматгоҳҳо нашъу нумӯъ меёбад.

## Корбурдҳои пизишкӣ
Таркиби садбарггули бобуна, ки дар тиб истифода мешавад, аз равғани эфир, флавоноидҳо, фитостеринҳо, талхӣ, кумаринҳо, витамини С, каротин, кислотаҳои органикӣ, апинин, апигенин ва ғайра иборат аст. Дар тибби қадим гули бобунаро барои рафъи бемориҳои гуногун истифода мебурданд.
* Дар «Алқонун»-и Абуалӣ ибни Сино омадааст, ин гул мағзро қувват мебахшад. Ибни Сино гули бобунаро барои табобати дарди сар, зардпарвин, балғамрониву пешобронӣ ва зидди ташаннуҷ (рагкашӣ)-и пилки чашм истифода мебурд.
* Муҳаммад Ҳусайн дар китобаш «Махзану-л-адвия» гули бобунаро дақиқтар таҳқиқ карда, оид ба ҷиҳатҳои дигари шифобахшии он гуфтааст: «Гули бобуна ба бемориҳои нафастангӣ, дард дар қисмати қафаси сина, ҷигар ва рӯда дармон аст. Он кори гурда ва пешобдонро мӯътадил намуда, санги мавҷудбударо нобуд мекунад».
* Дар тибби Чин обҷӯш ва дамхӯрдаи бобунаро барои муолиҷаи ихтилоҷ, дами рӯдаҳо ва рафъкунандаи исҳол ба кор мебаранд.
* Дар тибби муосир табибон гули бобунаро давобахши ҳазорҳо дард дониста, барои муолиҷаи бемориҳои гуногун тавсия медиҳанд.
* Садриддин Насруддиншоҳ — табиби мардумӣ ва гиёҳшиноси Маркази тиббии «Ориён», мегӯяд: «Бобуна бавижа барои бемороне, ки аз хунукӣ сарашон дард мекунад ва гирифторони бемории зардпарвин давои хуб аст. Ҳангоми обравии чашм докаро дар обе, ки гули бобуна дам андохта шудааст, тар карда, ба болои чашм бигузоранд, оби чашмро манъ мекунад».
Чойи бобунаро барои муолиҷаи илтиҳоб (варам, газак)-и пардаи луобии меъда, захми меъда ва рӯдаи дувоздаҳангушта, халадарди меъдаву рӯда, бемориҳои ҷигар, талха, касалиҳои занона, дарди нимсара, рагкашӣ ва ҳамчун доруи хобовар, обҷӯши онро барои ғарғара кардани даҳону гулӯ, шустани захмҳои фасоддор, табобати зардзахму илтиҳоби бандҳо (артрит), бемориҳои чашм, облатаашро барои муолиҷаи омосҳо истифода мебаранд. Пажӯҳишҳои тиббӣ исбот намуданд, ки гули бобуна барои илтиҳоб (газак), манъи хунравӣ, оромбахшии дард, асаб, ташаннуҷ, арақи бадан, кори дил ва захми илтиҳобии меъдаву рӯда даво мебошад. Онҳое, ки ба бемории газаки чашм гирифторанд ва аз захмҳои чиркдор азият мекашанд, метавонанд ҷӯшобаи гули бобунаро дар шакли гармбандӣ истифода баранд. Ҳамчунин ҷӯшобаи гули бобуна дарди ҷонгудози ниқроз (подагра) ва ревматизмро оромӣ мебахшад. Гули бобуна оромибахши асаб аст. Касоне, ки асабонӣ мешаванд ё бехобӣ мекашанд, метавонанд 2 қошуқи калон решаи сунбул (валериан), 3 қошуқи калон бобуна, 2 қошуқи калон гиёҳи хоргулак (пустирник) ва 1 қошуқи калон зираи сиёҳ (тмин) — ро дар 200 грамм оби ҷӯшомада муддати 1 соат дам карда, сипас аз дока гузаронанд ва дар як рӯз ду маротиба — 100 грамм субҳ ва 100 грамм бегоҳӣ пеш аз хоб муддати 2 — 3 рӯз нӯшанд, шифо меёбанд.

## Эзоҳ

Гурӯҳ:Гулҳо
Маъракаи интихобот

**Маъракаи интихобот (Ҷараёни интихобот)** — бо мазмуни васеъ ҳаммаънои маъракаи интихобот аст, давраи гузаронидани интихобот аз вақти таъйин то рӯзи овоздиҳӣ мебошад. Ба мазмуни мухтасар - давраи маъракаи интихобот мебошад, ки дар он номзадҳои пешбаришуда аз қайд гузашта метавонанд ва бо усулҳои бо қонун муқарраршуда
ташвиқоти пешазинтихоботӣ мебаранд. Ин давра аз лаҳзаи ба анҷом расидани қайдгузарии номзадҳо огоз ёфта ва дар вақти муаяйни то овоздиҳӣ анҷом меёбад. Қонунгузории интихоботии Ҷумҳурии Тоҷикистон ин давраро «ташвиқоти пеш аз интихобот» меномад.
Муборизаи пеш аз интихоботиии номзадҳо мазмуни асосии ин давра мебошад, вале он назорат аз болои ин муборизаро аз тарафи мақоми дахлдори интихоботӣ, фаъолияти ин мақомро оид ба тайёрӣ ва гузаронидани овоздиҳиро дарбар мегирад (ниг. ба Комиссияи интихобот). Ҷараёни интихобот маҷмӯи чорабиниҳо оид ба таъйин, тайёр кардан ва гузаронидани интихоботи вакилон ё шахсони мансабдори интихобист.
Ҷараёни интихобот аз чунин давраҳои асосӣ иборат аст: 
* таъйин кардани таърихи интихобот; 
* ташкили ҳавзаҳо ва маҳалҳои интихобот; 
* ташкили комиссияҳои интихобот; 
* тартиб додани рӯйхати интихобкунандагон; 
* пешбарии номзадҳо ба вакилӣ ва ба мансабҳои интихобй; 
* ҷамъ кардани имзоҳо барои дастгирии онҳо; азқайдгузаронии номзадҳо; * ташвиқоти пешазинтихоботӣ; 
* гузаронидани овоздихӣ ва муаяйн кардани натиҷаи интихобот.
## Нигаред низ
* Ҳуқуқи интихоботӣ 
* Ҳуқуқи интихоботии фаъолона 
* Ҳуқуқи интихоботии ғайрифаъол 
* Ҳуқуқи интихоботии баробар
## Эзоҳ
 

Гурӯҳ:Мафҳумҳои ҳуқуқ
Гурӯҳ:Интихобот
Ҷарима

**Ҷарима**  — намуди ҷазо, ки дар банди «а» м. 47 ва 49 Кодекси Ҷиноятии  Ҷумҳурии Тоҷикистон пешбинӣ шудааст. Ҷарима ситонидани маблағе мебошад, ки дар КҶ ҶТ таъйин шудааст. Ҷарима ба маблағи аз сад то ду ҳазор андозаи муқарраршудаи маоши ҳадди ақал таъйин карда мешавад.
Ҷаримае, ки ба ҳисоби талофии зарари маънавӣ ва ҷисмонин ба ҷабрдида расонидашуда ситонида мешавад, дар доираи муқаррарнамудаи м.
49 КҶ ҶТ барон ҷиноятҳои зерин муқаррар мегардад;
* а) начандон вазнин- на камтар аз 200 маоши ҳадди ақал;
* б) дараҷаи миёна-на камтар аз 400 маоши ҳадди ақал;
* в) вазнин-на камтар аз 600 маоши ҳадди ақал;
* г) махсусан вазнин-на камтар аз 800 маоши ҳадди ақал.

Дар ҳолати саркашии барқасдона ё имконпазири снтонидани ҷарима суд
қисми насупурдаи ҷаримаро ба корҳои ислоҳи меҳнатӣ ё ҳабс иваз мекунад. Дар ин сурат корҳои ислоҳи меҳнатӣ ба ҳисоби маблаги якмоҳаи корҳои исЛоҳи меҳнатӣ баробар ба ду маоши ҳадди ақал, вале на зиёдтар аз 2 сол ҳабс ба ҳисоби маблаги якмоҳаи ҳабс баробар ба даҳ маоши ҳадди ақал, вале на зиёдтар аз шаш моҳ иваз карда мешавад. Мувофиқи м. 30 КИҶҶ Ҷумҳурии Тоҷикистон аз лаҳзаи эътибори қонунӣ пайдо кардани ҳукми суд маҳкумшуда бояд дар давоми 30 рӯз ҷаримаро пардозад.
Агар маҳкумшуда ҷаримаро дар муҳлати 30 рӯз насу порида бошад ва даромаду амволи худро аз ситонидани маҷбурӣ пинҳон дошта бошад, он ашадди саркашӣ намудан аз пардохти ҷарима ба ҳисоб меравад (м. 31 КИҶҶ ҶТ). Ҷарима мумкин аст ҳам ба сифати ҷазои асосӣ ва ҳам ҷазои иловагӣ т аъин гардад. Ба сифати
ҷазои асосӣ ҷарима дар ҳолатҳои зерин таъйин мегардад;
1) агар санксияи моддаҳои Қисми махсуси КҶ ҶТ пешбинӣ шуда бошад.
2) ҳангоми таъйини ҷазои сабуктар нисбат ба ҷазое, ки барои ин ҷиноят пешбинӣ шудааст (м. 63 КҶ ҶТ).
3) дар ҳолатҳои бо намуди ҷазои сабуктар иваз кардани қисми адонашудаи ҷазо (м. 77 КҶ ҶТ).

Агар ба маҳкумшудаи го мурофиаи судӣ дар ҳабс нигоҳдошташуда ба сифати ҷазои аеосӣ ҷарима таъйин гардад, суд бо назардошти муҳлати д ар ҳабс нигоҳ доштани ӯ миқдори ҷаримаи таъйиншударо кам мекунад ё а з он пурра озод менамояд (қ.З м. 70 КҶ ҶТ). Ҷарима дар ҳолатҳое, ки дар санксияи моддаҳои Қисми махсуси КҶ ҶТ пешбинӣ нашуда бошад ҳам, суд метавонад бо мақсади талофии зарари ма ьнавӣ ё ҷисмонии ба чабрдида расонидашуда онро б а сифаги ҷазои иловагӣ татбиқ намояд. Андозаи ҷарнма вобаста ба маоши ҳадди ақале, ки дар вақти содир шудани кирдори барои ҷамъият хавфнок амал мекард, муқаррар карда мешавад.
## Нигаред низ
* Қонун (дар ҳуқуқ)
## Эзоҳ
 

Гурӯҳ:Мафҳумҳои ҳуқуқ
Беҳтарин филми сол (Оскар, ИМА)

**Беҳтарин филми сол** () — ҷоизаи муътабар аз Академияи илмҳо ва ҳунарҳои синамои Амрико аст, ки аз соли 1929 ҳарсола эҳдо мешавад.

## Номинатсияҳои асосии ҷоизаи «Оскар»
Ҷоизаи Оскар аз рӯи 24 номинатсияи асосӣ супорида мешавад:

## Барандагони ҷоиза
thumb|Ҳайкалчаи хокистарии Оскар -3D-estatueta-cinza
* Ҷоизаи Оскар - 2000 номинатсияи ***Беҳтарин  филми сол*** - драмаи «American Beauty» (); ();
* Ҷоизаи Оскар - 2001 номинатсияи ***Беҳтарин  филми сол*** - драмаи «Gladiator» ();** ();
* [[Ҷоизаи Оскар - 2002]] номинатсияи ***Беҳтарин  филми сол*** - драмаи «A Beautiful Mind» (); ();
* [[Ҷоизаи Оскар - 2003]] номинатсияи ***Беҳтарин  филми сол*** - драмаи «Chicago» ();** ();
* Ҷоизаи Оскар - 2004 номинатсияи ***Беҳтарин  филми сол*** - драмаи «The Lord of the Rings: The Return of the King» (); ();
* Ҷоизаи Оскар - 2005 номинатсияи ***Беҳтарин  филми сол*** - драмаи «Million Dollar Baby» ();** ();
* [[Ҷоизаи Оскар - 2006]] номинатсияи ***Беҳтарин  филми сол*** - драмаи «Crash» ();**: ();
* Ҷоизаи Оскар - 2007 номинатсияи ***Беҳтарин  филми сол*** - драмаи «The Departed»  (); ();
* Ҷоизаи Оскар - 2008 номинатсияи ***Беҳтарин  филми сол*** - драмаи «No Country for Old Men» ()**; ().
* [[Ҷоизаи Оскар - 2009]] номинатсияи ***Беҳтарин  филми сол*** - драмаи «Slumdog Millionaire» (); ().
* [[Ҷоизаи Оскар - 2010]] номинатсияи ***Беҳтарин  филми сол*** - драмаи «The Hurt Locker» (); (). 
* [[Ҷоизаи Оскар - 2011]] номинатсияи ***Беҳтарин  филми сол*** - драмаи «The King's Speech» (); ();
* [[Ҷоизаи Оскар - 2012]] номинатсияи ***Беҳтарин  филми сол*** - драмаи «The Artist» (); ().
* [[Ҷоизаи Оскар - 2013]] номинатсияи ***Беҳтарин  филми сол*** - драмаи «Argo» (); ();
* [[Ҷоизаи Оскар - 2014]] номинатсияи ***Беҳтарин  филми сол*** - драмаи «12 Years a Slave» (); ().
* [[Ҷоизаи Оскар - 2015]] номинатсияи ***Беҳтарин  филми сол***- драмаи «BIRDMAN OR» (), (); 
* [[Ҷоизаи Оскар - 2016]] номинатсияи ***Беҳтарин  филми сол*** - драмаи «Spotlight» (); (русӣ "В центре внимания").
* [[Ҷоизаи Оскар - 2017]] номинатсияи ***Беҳтарин  филми сол*** - драмаи «MOONLIGHT» (); (русӣ "Лунный свет ").
* [[Ҷоизаи Оскар - 2018]] номинатсияи ***Беҳтарин  филми сол*** - драмаи «THE SHAPE OF WATER» (); (русӣ "Форма воды")
* [[Ҷоизаи Оскар - 2019]] номинатсияи ***Беҳтарин  филми сол*** - драмаи «GREEN BOOK» (); (русӣ "Зелёная книга");
* [[Ҷоизаи Оскар - 2020]] номинатсияи ***Беҳтарин  филми сол*** - драмаи «PARASITE» (); ();
* [[Ҷоизаи Оскар - 2021]] номинатсияи ***Беҳтарин  филми сол*** - драмаи «NOMADLAND» (); ();
* [[Ҷоизаи Оскар - 2022]] номинатсияи ***Беҳтарин  филми сол*** - драмаи «CODA» (). ().
* [[Ҷоизаи Оскар - 2023]] номинатсияи ***Беҳтарин  филми сол*''' - драмаи «Everything Everywhere All at Once» ();  );

## Инҷоро ҳам бингаред

## Пайвандҳо
* Официальный сайт Американской киноакадемии
* База данных по всем номинантам и победителям 
* Список номинантов на оф. сайте 
* Academy Awards, USA/2020 Awards  
* База данных по всем номинантам и победителям

## Эзоҳ

Гурӯҳ:Ҷоизаҳо аз рӯи алифбо
Гурӯҳ:Номинатсияҳои ҷоизаи «Оскар»
Гурӯҳ:Филмҳо - ғолибони ҷоизаи Оскар
Нақши дуюми беҳтарини мардона (Оскар, ИМА)

**Нақши дуюми беҳтарини мардона **  () — ҷоизаи муътабар аз Академияи илмҳо ва ҳунарҳои синамои Амрико аст, ки аз соли 1937 ҳарсола эҳдо мешавад.

## Номинатсияҳои асосии ҷоизаи «Оскар»
Ҷоизаи Оскар аз рӯи 24 номинатсияи асосӣ супорида мешавад:

## Барандагони ҷоиза

* Ҷоизаи Оскар - 2015 номинатсияи ***Нақши дуюми беҳтарини мардона*** —  J.K. SIMMONS, (тоҷикӣ Ҷ.К. Симмонс]],  (русӣ "Дж.К. Симмонс");
* Ҷоизаи Оскар - 2016 номинатсияи ***Нақши дуюми беҳтарини мардона***  — MARK RYLANCE , (тоҷикӣ Марк Райленс), (русӣ "Марк Райлэнс");.
* Ҷоизаи Оскар - 2017 номинатсияи ***Нақши дуюми беҳтарини мардона ***  — MAHERSHALA ALI , (тоҷикӣ Махершала Алӣ), (русӣ "Махершала Али").
* Ҷоизаи Оскар - 2018 номинатсияи ***Нақши дуюми беҳтарини мардона ***  — SAM ROCKWELL , (тоҷикӣ Сем Рокуелл), (русӣ "Сэм Рокуэлл").
* Ҷоизаи Оскар - 2019 номинатсияи ***Нақши дуюми беҳтарини мардона ***  — MAHERSHALA ALI , (тоҷикӣ Махершала Алӣ), (русӣ "Сэм Рокуэлл").
* Ҷоизаи Оскар - 2020 номинатсияи ***Нақши дуюми беҳтарини мардона ***  — BRAD PITT , (тоҷикӣ Бред Пит), (русӣ "Бред Пит").
* Ҷоизаи Оскар - 2021 номинатсияи ***Нақши дуюми беҳтарини мардона ***  — DANIEL KALUUYA , (тоҷикӣ Дениел Калуя), (русӣ "Дэниэл Калуя").
* Ҷоизаи Оскар - 2022 номинатсияи ***Нақши дуюми беҳтарини мардона ***  — TROY KOTSUR , (тоҷикӣ Трой Котсур), (русӣ "Трой Коцур").

## Инҷоро ҳам бингаред
 

## Пайвандҳо
* Официальный сайт Американской киноакадемии 
* База данных по всем номинантам и победителям 
* Список номинантов на оф. сайте 
* Academy Awards, USA/2020 Awards  
* База данных по всем номинантам и победителям

## Эзоҳ

Гурӯҳ:Ҷоизаҳо аз рӯи алифбо
Гурӯҳ:Номинатсияҳои ҷоизаи «Оскар»
Марвак

**Марвак** (), **мармарак**, **кампиргулак** () — гиёҳест бисёрсола, ки ҳамчун алафи бегона дар киштзору даштҳо мерӯяд ва низ дар баъзе кишварҳо чун гиёҳи шифобахш ва равғани эфирдиҳанда кишт мегардад.

## Эзоҳ

Гурӯҳ:Гиёҳҳои доруӣ
Тарозу

**Тарозу**  (форсӣ: **ترازو**) асбоби баркашидани чизҳо, мизон; тарозуи каппон тарозуи паллакалони овеза барои баркашидани ғалла, пахта ва ғ. ; тарозуи мизон д. тарозуи мавҳуме, ки бо он тибқи ривоёти динӣ рӯзи қиёмат савобу гуноҳи мардумро бармекашанд; тарозуи мисқолӣ.
## Пайвандҳо
 

Гурӯҳ:Абзорҳои андозагирӣ
Деҳоти Халифа Ҳасан

**Ҷамоати Халифа Ҳасан ** (собиқ Қӯштеппа)  - ҷамоатест дар ноҳияи Панҷакенти вилояти Суғди Тоҷикистон.

## Сохтори маъмурию ҳудудии ҷамоат

## Шароитҳои табиию иқлимӣ ва захираҳо

## Мардум

## Деҳоти ҷамоат
:

## Пайвандҳо


Гурӯҳ:Ҷамоатҳои ноҳияи Панҷакент
Ҷараёни исботкунӣ

**Ҷараёни исботкунӣ** — фаъолияти бо қонун муқарраркардашудаи мақомоти таҳқиқ, муфаттиш, прокурор ва суд бо дастгирии дигар иштирокчиёни мурофиаи ҷиноятй оид ба ҷамъ намудан, тафтиш кардан ва баҳо додани далел, инчунин муносибатҳои дар рафти ин фаъолият ба мақсади муқаррар намудани ҳақиқат дар парвандаи ҷиноятй пайдошаванда фаҳмида мешавад. Ҷараёни исботкунй аз
се унсур иборат мебошад: 
* а) зуҳур ва ҷамъ намудани далел; 
* б) санҷиши далел; 
* в) баҳодиҳии далелҳо.
## Нигаред низ
* Қонун (дар ҳуқуқ)
## Эзоҳ
 

Гурӯҳ:Мафҳумҳои ҳуқуқ
Ҷаҳонбинии ҳуқуқӣ

**Ҷаҳонбинии ҳуқуқӣ** — як намуди мафкураи ҷамъиятӣ (иборат аз ақидаву назарияҳо оид ба зарурат ва аҳамияти ҳуқуқ дар ҷомеаи инсонӣ), яке аз равияҳои таърихӣ ва ҳоло умумиэътирофгапггаи ҳуқуқи башар (якчанд мактабу тамоилҳои ҳуқуқиро муттаҳид месозад), ҳаракати ҷамъиятӣ (дар давраи нахустин  нқилобҳои буржуазии Аврупо ташаккул ёфта, ҷонибдорони консепсияҳои озодӣ ва прогресси ҷамъшггиро муттаҳид сохтааст), яке аз усулҳои нигориш ба ҳуқуқ, тарзи таҳлилу омӯзиши он мебошад.

Дар заминаи ҷаҳонбинии ҳуқуқӣ  назарияҳои ҳуқуқи фитрӣ, ҳуқуқ ва қонун, ақидаҳои мазмуни фитрӣ доштаи ҳуқуқу озодиҳо, дахлнопазир ва аввалиндараҷа будани онҳо, бартарии ҳуқуқ нисбат ба давлат, давлати ҳуқуқбунёд, афзалияги ҳуқуқи байналшшалӣ нисбат ба ҳуқуқи  дохили давлатӣ пешбарӣ шудаанд. Ҷаҳонбинии ҳуқуқӣ аҳамият ва нақши  ҳалкунандаи ҳуқуқро дар ҳаёти одамон, алалхусус, ривоҷи соҳибкорӣ, тиҷорат, моликият, танзими муносибатҳои бозаргонӣ исбот намуда, зарурати таърихӣ ва арзиши онро баланд мегардонад.
## Нигаред низ
* Ҳуқуқ
## Эзоҳ
 

Гурӯҳ:Мафҳумҳои ҳуқуқ
Нақши дуюми беҳтарини занона (Оскар, ИМА)

**Нақши дуюми беҳтарини занона** () — ҷоизаи муътабар аз Академияи илмҳо ва ҳунарҳои синамои Амрико (AMPAS) аст, ки аз соли 1937 ҳарсола эҳдо мешавад.
	
## Номинатсияҳои асосии ҷоизаи «Оскар»
Ҷоизаи Оскар аз рӯи 24 номинатсияи асосӣ супорида мешавад:

## Барандагони барҷастаи номинатсия
* Кейт Бланшетт

## Барандагони ҷоиза

* Ҷоизаи Оскар - 2015 номинатсияи ***Нақши дуюми беҳтарини занона***  — PATRICIA ARQUETTE (тоҷикӣ Патритсия Аркетт), (русӣ "Патриция Аркетт ");
* Ҷоизаи Оскар - 2016 номинатсияи ***Нақши дуюми беҳтарини занона***  — ALICIA VIKANDER (тоҷикӣ Алисия Викандер), (русӣ "Алисия Викандер ");. 
* Ҷоизаи Оскар - 2017 номинатсияи ***Нақши дуюми беҳтарини занона ***  — VIOLA DAVIS (тоҷикӣ Виола Дэвис), (русӣ "Виола Дэвис").
* Ҷоизаи Оскар - 2018 номинатсияи ***Нақши дуюми беҳтарини занона ***  — ALLISON JANNEY (тоҷикӣ Эллисон Ҷэнни), (русӣ "Эллисон Джэнни").
* Ҷоизаи Оскар - 2019 номинатсияи ***Нақши дуюми беҳтарини занона ***  — REGINA KING (тоҷикӣ Реҷина Кинг), (русӣ "Реджина Кинг").
* Ҷоизаи Оскар - 2020 номинатсияи ***Нақши дуюми беҳтарини занона ***  — LAURA DERN (тоҷикӣ Лора Дерн), (русӣ "Лора Дерн").
* Ҷоизаи Оскар - 2021 номинатсияи ***Нақши дуюми беҳтарини занона ***  —  YUH-JUNG YOUN (тоҷикӣ Ю-Чжун Юн), (русӣ "Ю-Чжун Юн").
* Ҷоизаи Оскар - 2022 номинатсияи ***Нақши дуюми беҳтарини занона *** — ARIANA DEBOSE (тоҷикӣ Ариана Дебос), (русӣ "Ариана ДеБос").

## Инҷоро ҳам бингаред

 

## Пайвандҳо
* Официальный сайт Американской киноакадемии 
* База данных по всем номинантам и победителям 
* Список номинантов на оф. сайте 
* Academy Awards, USA/2020 Awards  
* База данных по всем номинантам и победителям

## Эзоҳ

Гурӯҳ:Ҷоизаҳо аз рӯи алифбо
Гурӯҳ:Номинатсияҳои ҷоизаи «Оскар»
Ҷинояткории муташаккилона

**Ҷинояткории  муташаккилона** — 1. Ҷамъи ҷиноятҳои ба қайд гирифташуда дар вақт ва ҷои муайян аз тарафи гурӯҳи муташаккил ё иттиҳоди ҷиноятй (ташкилоти ҷиноятӣ).
 
2. Ҷамъи гурӯҳи муташаккил ё иттиҳоди ҷиноятй (ташкилоти ҷиноятй) ва аъзои он дар вақт ва ҷои муайян.
 
3. Ташкили гурӯҳи муташаккил ё иттиҳоди ҷиноятй (ташкилоти ҷиноятӣ) ва фаъолияти ҷнноятии онҳо.
 
4.Шакли фаъолияти ҷиноятӣ буда, хусусияти устувор дошта, роҳбарикунанда мебошад, асосҳои касбй дошта, дорои муҳофизат аз таъқиби ҳуқуқӣ аз ҷумла ба воситаи коррупсия мебошад.
## Нигаред низ
* Ҷинояткорӣ
## Эзоҳ
 

Гурӯҳ:Мафҳумҳои ҳуқуқ
Чойник

alt= Чойник|thumb|Чойник
alt= Чойник|thumb|Акси чойник дар маркаи почтаи Ӯзбекистон
**Чойник** () ё **Чойнак** — чойафзоре лӯладору дардору дастадор аст, ки дар он чой дам мекунанд.
## Нигаред
* Пиёла
* Чойҷӯш

## Пайнавиштҳо
 

Гурӯҳ:Зарф
Гурӯҳ:Пухтафзорҳо
Гурӯҳ:Чойафзор
Қадаҳ

**Қадаҳ**  (арабӣ: **قدح**) зарф барои нӯшидан, соғар, ҷом, пиёла, коса; қадаҳи гул киноя аз косаи сари гули лола ва ғ. ; қадаҳ нӯшидан; қадаҳ бардоштан май нӯшидан.
## Эзоҳ

*Пиёла
## Пайвандҳо
 

Гурӯҳ:Зарф
Офтоба

**Офтоба** (), **обдаста** — зарфи филизӣ ё сафолӣ барои дасту рӯ шустан.

## Эзоҳ

## Эзоҳ

Гурӯҳ:Зарф
Хум

**Хум** (форсӣ: **خم**) зарфи сафолини калон барои нигоҳ доштани об ва дигар моеот.
## Эзоҳ

*Кулолӣ
## Пайвандҳо
 

Гурӯҳ:Зарф
Ҷиноят дар парлумон

**Ҷиноят дар парлумон** — дар мамлакатҳои хориҷӣ оид ба ин масъала ду ақида мавҷуд аст. Дар гурӯҳи аввал тафовути ҳуқуқии байни ҷинояти дар парлумон содиршуда ва дигар дар мақомоти давлатӣ содиршуда гузошта намешавад. Парлумон махсус ҳимоя намегардад, вале он қисми таркибии олоти давлатӣ дониста мешавад. Дар дигар мамлакатҳо ҷиноятҳои дар парлумон содиршуда фарқ кунонида шуда (Канада, ИМА, Ирландия, Япония, Норвегия), парлумон барои ҳифзи худ меъёрҳо муқаррар мекунад.
Ин гуна ҷиноятҳо одатан ҳамчун *«сӯиқасд ба имтиёзҳои парлумон»* ё *«таҳкири парлумон»* дониста мешаванд. Чунин кирдорҳо ҳамчун ҷиноят донисга мешаванд: ҳучум ба парлумон; ташвиш додан; муомилаи дағалона ё таҳкир кардани аъзо ё хизматчиёни парлумон дар вақти иҷрои вазифаҳои онҳо; ришва додан ба аъзои парлумон, итоат накардан ба парлумон ва комиссияҳои он (масалан, ба даъвати комнссияи тафтишотбаранда ё ба комиссияи доимй ҳозир нашудан); вайрон кардани тартиб, ки ба мубоҳисаҳо дар палата монеъ мегардад; таҳқири шифоҳй ё хаттии парлумон ва аъзои он; кӯшиши таъсиррасонӣ
ба овоздиҳӣ бо роҳи мавқеи худро бор кардан ва ё таҳдидкунӣ; гувоҳии бардурӯг дар парлумон е дар кумитаю комиссияҳои он; истифодаи қувва ё таҳдид барон хотима гузоштан ба ҷаласаҳои он ва ғайра. Ба ин
номгӯй боз меъёрҳои махсусеро илова кардан мумкин аст, ки барои ғайриқонунӣ мудохкла кардани ҳокимияти иҷроия ба фаъолияти парлумон пешбинӣ шудаанд.
Дар он мамлакагҳое, ки меъёрҳои махсус барои ҷиноят дар парлумон пешбинӣ нашудаанд, гуиаҳкор аз тарафи суди умумй ба монанди ҳар як кирдори дигар ҷазо мегирад. Дар қонунгузории конститутсионии ҶТ
дар хусуси ҷиноят дар парлумон меъёри махсус ҷой надорад.
## Нигаред низ
* Қонун (дар ҳуқуқ)
## Эзоҳ
 

Гурӯҳ:Мафҳумҳои ҳуқуқ
Ҷинояткории касбӣ

**Ҷинояткории касбӣ**  — яке аз намудҳои фаъолияти ҷиноӣ буда, аз тарафи субъект ба сарчашмаи даромад табдил дода шудааст. Аз ӯ маҳорати касбй ва донишҳои заруриро талаб намуда, барои ба мақсади ниҳоӣ расидан аз муносибат бо муҳити ҷиноӣ истифода мебарад.

Ҷинояткории касбӣ дорои аломатҳои зерин аст: 
# фаъолияти ҷиноии устувори махсусгардонидашуда; 
# дорои маҳорати махсуси касбӣ ва донишҳои кофӣ будан; 
# ҷинояткорӣ ҳамчун сарчашмаи даромад аст; 
# аз алоқа бо муҳити ҷиноятй истифода бурдан.
## Нигаред низ
* Қонун (дар ҳуқуқ)
* Ҷинояткорӣ

## Эзоҳ
 

Гурӯҳ:Мафҳумҳои ҳуқуқ
Машраба

**Машраба**  (арабӣ: **مشربه**) зарфи шишагӣ ё cафолӣ барои нигоҳ доштани моеот ва нӯшобаҳо; суроҳӣ.
## Эзоҳ

*Кулолӣ
## Пайвандҳо
 

Гурӯҳ:Зарф
Хурма

**Хурма**  (форсӣ: **خرمه**) зарфи даҳанфарохи гӯшакдори сафолин барои говдӯшӣ.
## Эзоҳ

*Кулолӣ
## Пайвандҳо
 

Гурӯҳ:Зарф
Якдаста

**Якдаста**  (форсӣ: **يکدسته**) якдастадор, дорои фақат як даст; номи зарфи обгирӣ, ки як даста дорад.
## Эзоҳ

*Кулолӣ
## Пайвандҳо
 

Гурӯҳ:Зарф
Шоҳкоса

**Шоҳкоса** (форсӣ: **شاه کاسه**) косаи калон, шоҳкоса, шокоса.
## Эзоҳ

*Кулолӣ
## Пайвандҳо
 

Гурӯҳ:Зарф
Ширполо

**Ширполо**  (форсӣ: **شيرپالا**) дока (зарфи сафолӣ - Ф.И) барои соф кардани шир.
## Эзоҳ

*Кулолӣ
## Пайвандҳо
 

Гурӯҳ:Зарф
Дегдон

**Дегдон** (форсӣ: **ديگدان**) оташдон; дегмонак.
## Эзоҳ

*Кулолӣ
## Пайвандҳо
 

Гурӯҳ:Зарф
Рег

**Рег** (форсӣ:  **ريگ**) резаҳои майдаи шорандаи кварс ва дигар маъданҳои сахт, ки бо таъсири боду бориш, селоб ва ҷараёни оби дарёҳо дар натиҷаи аз ҳам пошида ва майдашавии сангҳо пайдо мешавад, сангреза; реги равон регҳое, ки дар дашту биёбонҳо бо вазиши бод аз ҷое ба ҷойи дигар кӯчида, пуштаҳои регӣ ба вуҷуд меоранд.
## Пайвандҳо
Нони зағора

**Нони зағора**- барои зағора асосан орди ҷуворимакка ё арзан, об, намак, хамирмоя истифода мешавад, баъзан ба он кадуи тарошида ё пиёзи реза низ меандозанд. Ба оби ширгарми намак ва хамирмояи ҳал кардашуда орди бехтаи ҷуворимаккаро кам-кам андохта, хамири сахт меҷӯлонанд. Хамирро ба ҷои гарм печонда мемонанд, то ки расад. Аз хамири расида зуволаҳои 250-300 г мебуранд. Барои гард орди гандумро истифода мебаранд. Зағораро дар танӯри тафсон мепазанд.	Барои 10 дона зағора 1 кг орд, 20 г хамирмоя, каду ё пиёз, 2 қошуқча намак, барои гард 200 г орди гандум лозим аст.
## Эзоҳ

*Нон
## Пайвандҳо
 


Гурӯҳ:Ғизоҳо
Гурӯҳ:Анвои нону булка
Чойҷӯш

thumb|Чойҷӯши барқии бесим
**Чойҷӯш**  () — чойафзоре устувонаӣ ва лӯладору дардоре аз филизз, шиша ё пластик аст, ки дар он бо гармии оташ ё нерӯи барқ барои чой дам кардан об меҷӯшонанд.

## Пайнавиштҳо
 

## Нигаред
* Кулолӣ
* Чойник

Гурӯҳ:Зарф
Гурӯҳ:Пухтафзорҳо
Гурӯҳ:Чойафзор
Намакдон

**Намакдон**  (форсӣ: **نمک دان**) зарфи намак, зарфи хурде, ки намак андохта ба рӯйи дастархон мегузоранд: намак хӯрда намакдон шикастан.
## Эзоҳ

*Кулолӣ
## Пайвандҳо
 

Гурӯҳ:Зарф
Кулчаи равғанӣ

**Кулчаи равғанӣ** хамири он аз орд, хамирмоя, шир, равғани дунба ё зард ва ҷаззаи кӯфта тайёр карда мешавад. Баъд аз расидани хамир онро ба зуволаҳои 80-100 г ҷудо карда, ҳамчун нони обӣ кулчаҳо месозанд. Ба рӯйи кулча нонпар зада, 20-25 дақиқа болояшро пӯшонда мемонанд, то ки кулча дам гирад ва баъд дар танӯр ё тафдон мепазанд. Баъди сурх шудани кулчаҳо ба рӯи онҳо равған мемоланд.	Барои кулчаи равғанин ба 1 кг орд 1 истакон шир, 20 г хамирмоя, 1 истакон равған, 0,5 истакон ҷазза, 2 қошуқча намак, барои ба рӯйи нон молидан 2 қошуқ равғани зард лозим аст.
## Эзоҳ

*Нон
## Пайвандҳо
 


Гурӯҳ:Ғизоҳо
Гурӯҳ:Анвои нону булка
Фатири равғанӣ

**[[Фатир]]и равғанӣ** - тарзи тайёр кардани фатири равғанӣ чунин аст: ба обу шир намак ва равғани обкардаи гӯсфанд (ё маска) ҳамроҳ мекунанд ва пас орд андохта, хамир мекунанд, баъд онро зувола гирифта, тунук мекунанд ва ба мобайнаш нонпар зада, атрофашро бо корд рахдор мекунанд. Дар вақти ба танӯр часпонидан ба болои лахча хокистар мепӯшанд, то ки фатир хомсӯз нашавад. Баъди аз танӯр кандани фатир ба рӯяш равған ё шир мемоланд.
## Эзоҳ

*Нон
## Пайвандҳо
 


Гурӯҳ:Ғизоҳо
Гурӯҳ:Анвои нону булка
Фатири кабудидор

**Фатири кабудидор** - пудина, шилха, ҷағҷағ, юнучқаи навхез, матинҷ, қоқу ва сабзаҳои дигарро шуста мекӯбанду камтар намак пошида, ба ҳам меомезанд. Кабудии кӯфтаро ба зарфе андохта, аз болояш оби гарм мерезанд ва 2-3 соат таҳшин мекунанд. Баъд оби онро ҷудо карда, кабудиро дар равғани кам таф медиҳанд. Пас аз таф додан кабудиро аз нав ба обаш омехта карда, намак ва орд меандозанду хамир мекунанд. Баъд аз дам хӯрдани хамир зуволаҳои 300 г бурида, фатири ғафсии канораҳояш 1 ва мобайнаш 0,5 см месозанд ва дар танӯр ё тафдон мепазанд. Барои фатири кабудидор ба 1 кг орд, 2 истакон оби кабудӣ, 2 қошуқча намак, мувофиқи табъ равған лозим аст.
## Эзоҳ

*Нон
## Пайвандҳо
 


Гурӯҳ:Ғизоҳо
Гурӯҳ:Анвои нону булка
Нони ширмол

**Нони ширмол**- тайёр кардани хамири нони ширмол хеле мураккаб аст: пеш аз ҳама нахӯд ва розиёна (бодиён)-ро ҷӯшонда, ба оби он як миқдор орд андохта, пайгир (опара) тайёр мекунанд. Пайгир баъд аз 5-6 соат мерасад. Онро ба сифати хамирмоя истифода бурда, ба орди гандум шир андохта, хамир меҷӯлонанд. Хамирро мушт мекунанд, баъд аз расиданаш зуволаҳои 200 г бурида, нони ғафсии канораҳояш 3 ва мобайнаш 1 см месозанд. Ба мобайни нони ширмол нонпар зада, канораҳояшро бо корд ё бо нонпари махсус оро медиҳанд. Нони ширмолро дар танӯри тафсон мепазанд. Барои нони ширмол ба 1 кг орд 2 истакон шир, 1 истакон нахӯд[, 1 [қошуқча розиёна, 2 қошуқча намак лозим аст.
## Эзоҳ

*Нон
## Пайвандҳо
 


Гурӯҳ:Ғизоҳо
Гурӯҳ:Анвои нону булка
Фатири ширмол

**Фатири ширмол**- барои фатири ширмол низ чун нони ширмол хамир тайёр мекунанд. Аммо зуволаҳои онро 500 г бурида, фатири калони ғафсии канораҳояш 1 ва мобайнаш 0,5 см месозанд.Ба рӯйи фатир нонпар зада мепазанд. Барои фатири ширмол ба 1,5 кг орд 2 истакон об, 1 истакон нахӯд, 1 қошуқча розиёна, 2 қошуқча намак лозим аст.
## Эзоҳ

*Нон
## Пайвандҳо
 


Гурӯҳ:Ғизоҳо
Гурӯҳ:Анвои нону булка
Кулчаи калон

**Кулчаи калон** - хамирмояро дар шири гарм ҳал карда, равған, намак ва орд андохта, хамир мекунанд. Баъд хамирро дар ҷои гарм 3-3,5 соат мегузоранд, то ки хуб расад. Баъди тунук кардан ба мобайни нон нонпар зада, рӯи онро бо корди махсус оро медиҳанд. Ин гуна кулчаҳоро рӯзҳои иду тӯй мепазанд. Барои 4 кг орд 4 истакон шир, 300 г равған, 2 қошуқ намак ва 40 г хамирмоя лозим аст.
## Эзоҳ

*Нон
## Пайвандҳо
 


Гурӯҳ:Ғизоҳо
Гурӯҳ:Анвои нону булка
Нони гиҷда

**Нони гиҷда** аз орди навъи якум ва дуюм тайёр карда мешавад. Ба об орд, намак ва хамирмоя андохта, хамир мекунанд. Хамирро бештар мушт зада, барои расидан болояшро мепӯшонанд. Аз хамири расида зуволачаҳои 300 г бурида, тунук мекунанд. Нонро дар танӯри бо ҳезум ё ғӯзапоя тафсондашуда мепазанд. Пеш аз бастан ба пушти ҳар як нон об, ба рӯяш баъзан равған мемоланд. Сипас, лахчаро ба мобайни танӯр ҷамъ карда, бо хокистар (ё бо сарпӯши оҳанин) мепӯшанд. Баъди якчанд вақт ба рӯйи нон об мепошанд, сипас барои нонро сурх кардан болои лахчаҳоро кушода, бо сачоқи нам шамол медиҳанд. Баъди 20-25 дақиқа нон мепазад. Нони пухташударо бо рафида ё белчаи элакмонанд мекананд. Барои нони гиҷда ба 1 кг орд 2 истакон об, 2 қошуқча намак, барои ба рӯи нон молидан 4 қошуқ равған лозим аст.
## Эзоҳ

*Нон
## Пайвандҳо
 


Гурӯҳ:Ғизоҳо
Гурӯҳ:Анвои нону булка
Нони обӣ

**Нони обӣ** — яке аз хурӯкиҳо ғизоии халқҳои Осиёи Марказӣ ба шумор меравад.
## Таркибот ва омодасозӣ
Нон асосан аз орди гандум, хамиртуруш, об ва намак хамир мекунанд. 

Хамири нони обӣ нисбатан суст, зуволаҳояш хурд (200 граммӣ) мебошад. Барои надамидани нон ба он пешакӣ нонпар мезананд. Пеш аз часпондани нон лахчаро ба мобайни танӯр тӯда мекунанд. Ҳар як нонро ба рӯи рафида гузошта, ба қафояш об мезананд ва ба танӯр оҳиста мечаспонанд. Баъди нағз пухтани нон онро зуд аз танӯр канда мегиранд. Барои нони обӣ ба 1 кг орд 2 истакон об, 2 қошуқча намак, 20 г хамирмоя лозим аст.
## Инчунин нигаред

* Фатир
* Нони танӯрӣ
* Кулча
## Эзоҳ


Гурӯҳ:Анвои нону булка
Нони чаппотӣ

thumb|Нони чаппотӣ 
**Нони чаппотӣ** (нони тунук)- ба зарфе орд, об, намак, хамиртуруш андохта, хамир мекунанд. Хамир бояд мулоим бошад. Баъди расидани хамир зуволачаҳои майда-майда бурида, дар рӯи дастархон мечинанд ва болои онҳоро 25-30 дақиқа пӯшонда мемонанд, то ки дам гирад. Баъд тунук мекунанд ва ба рӯи рафида монда, ба танӯри тафсон мечаспонанд. Қутри нони тунук одатан 50-60 см мешавад. 
***Чаппотӣ, шапотӣ** як навъ нон аст. Барои тайёр кардани чаппотӣ хамир мекунанд ва то расидани он (30-40дақиқа) болояшро пӯшида мемонанд. Баъди расидани хамир  250-300 г зувола гирифта, онро ба андозаи 0,3 см тунук мекунанд ва дар танӯр ё дегдон мепазанд. Ҳангоми тунук кардани хамир баъзан мувофиқи хоҳиш ба вай шир ё равған ҳамроҳ мекунанд. Вазни ҳар  чаппотӣ 250-450 г ва андозаи курси он 40-50см  мешавад.
## Нигаред низ
*Нон
*Чаппотӣ

## Эзоҳ


Гурӯҳ:Ғизоҳо
Гурӯҳ:Анвои нону булка
Қотурма

**Қотурма** - барои қотурмаро пухтан ордро аз элак мегузаронанд. Баъд ба он равғани зард, об ва намак илова карда, хамирро мушт мекунад. Хамири тайёршударо 30 дақиқа дам медиҳанд.  Пас онро ба зуволаҳо ҷудо намуда, бо панҷаҳои даст паҳн мекунад ва ба рӯи хамир пар мезананд.  Сипас,  дегро ба болои оташдон гузошта,  алов мекунанд, хамири тайёршударо ба дег мегузоранд. То пухтани қисми берунӣ алов хеле паст мешавад, вақте ки қисми берунӣ мепазад, бо кафкир қисми дарунаро мегузоранд. Пас аз чанд дақиқа қотурма тайёр мешавад.
## Эзоҳ

*Нон
## Пайвандҳо
 


Гурӯҳ:Ғизоҳо
Гурӯҳ:Анвои нону булка